21. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 841/1/226224 της 1/19 Ιουλ.  1974 (ΦΕΚ Β΄ 726) Περί καθορισμού δικαιούχων επιδόματος ειδικής απασχολήσεως Στρατιωτικών. Έχοντες υπ’ όψει: α)Τας διατάξεις του άρθρ. 2 του Ν.Δ. 383/1974 β)Σχετικάς προτάσεις των Αρχηγείων των Κλάδων, αποφασίζομεν: 1.Καθορίζομεν τας προϋποθέσεις χορηγήσεως επιδόματος ειδικής απασχολήσεως και τους δικαιούχους τούτου, ως κάτωθι: 2.Δικαιούχοι ποσοστού 20% επί του βασικού μισθού. α.Ανθυπασπισταί και Μόνιμοι και Εθελονταί οπλίται ανεξαρτήτως ειδικότητος και χρόνου υπηρεσίας, εφ’ όσον απασχολούνται κατά πλήρες ωράριον με τας κάτωθι εργασίας: 1)Τεχνίτου Συσσωρευτών εις Στρατιωτικά εργοστάσια, Ναυστάθμους και Συνεργεία, ένθα λαμβάνει χώραν ανακατασκευή συσσωρευτών. (Διάλυσις-συγκρότησις στοιχείων-συγκρότησις συσσωρευτών αρχική φόρτισις αυτών), κατασκευή πλακών συσσωρευτών (χύτευσις-διαμόρφωσις πλακών). 2)Χύτου εις χυτήρια, ένθα λαμβάνει χώραν τύπωσις και χύτευσις μεταλλικών αντικειμένων. 3)Σφυροκοπανιστού και υφαλοχρωματιστού εις Ναυστάθμους και Συνεργεία, ένθα λαμβάνει χώραν καθαρισμός των υφάλων και λοιπών εξωτερικών επιφανειών των Πλοίων δι’ αμμοβολής, ως και χρωματισμός των υφάλων των Πλοίων με ειδικά χρώματα. 4)Τεχνίτου Ελαστικών εις Στρατιωτικά εργοστάσια ένθα λαμβάνει χώραν εκτριβή, έψησις, επάλειψις, τύπωσις και διαμόρφωσις των ανακατασκευαζομένων ελαστικών επισώτρων-πεδίλων αρμάτων ή και των κατασκευαζομένων λοιπών ελαστικών εξαρτημάτων. 5)Τυπογραφικάς εν γένει εργασίας εις Στρατιωτικά Τυπογραφεία, συμπεριλαμβανομένων και των εργαζομένων εις τας μεταφοράς τυπογραφικού υλικού και εις τας υπηρεσίας παραλαβής και παραδόσεως των εκτυπωτικών εργασιών. β.Τεχνικοί Αξιωματικοί, Ανθυπασπισταί και μόνιμοι και Εθελονταί οπλίται ανεξαρτήτως χρόνου υπηρεσίας, εφ' όσον κέκτηνται τεχνικήν ειδικότητα και απασχολούνται κατά πλήρες ωράριον εις τα εργαστήρια ακτινογραφικού ελέγχου μετάλλων, ένθα λαμβάνει χώραν έλεγχος μετάλλων και μεταλλικών κατασκευών δι' ακτίνων RONIGEN, ως και δι' ακτίνων -γ- ραδιοϊσοτόπων. γ.Υγειονομικοί Αξιωματικοί, Αξιωματικοί Αδελφαί Νοσοκόμοι, Ανθυπασπισταί και Μόνιμοι και Εθελονταί Οπλίται. 1)Απασχολούμενοι κατά πλήρες ωράριον εις τα Αιμοδυναμικά Κέντρα των Στρατιωτικών Νοσοκομείων και του Νοσηλευτικού Ιδρύματος Μετοχικού Ταμείου Στρατού. "2)Απασχολούμενοι εις θαλάμους αποπιέσεως των Στρατιωτικών Νοσοκομείων, υπό την προϋπόθεσιν παραμονής εντός των θαλάμων τούτων προς παρακολούθησιν των ασθενών επί 6 ώρας κατά μήνα κατ' ελάχιστον όριον". Η ανωτέρω παρ. 3γ(2) ετροποποιήθη ως άνω δια της υπ' αριθ. Φ. 841/1/230641 της 7/16 Νοεμ. 1974 (ΦΕΚ Β' 1167) αποφ. Υπ. Εθν. Αμύνης. δ.Υγειονομικοί ως και μη υγειονομικοί αλλά υποστάντες σχετικήν εκαίδευσιν Αξιωματικοί, Ανθυπασπισταί και Μόνιμοι και Εθελονταί οπλίται απασχολούμενοι εις θαλάμους χαμηλής πιέσεως του Κέντρου Αεροπορικής Ιατρικής, ήτοι παραμονή εντός θαλάμων χαμηλής πιέσεως επί 6 ώρας κατά μήνα κατ' ελάχιστον όριον προς παρακολούθησιν των εκπαιδευομένων. 3.Δικαιούχοι ποσοστού 10% επί του βασικού μισθού: α.Υγειονομικοί Αξιωματικοί και Αξιωματικοί Αδελφαί Νοσοκόμοι απασχολούμενοι κατά πλήρες ωράριον εις τους Σταθμούς Αιμοδασίας των Στρατιωτικών Νοσοκομείων και του Νοσηλευτικού Ιδρύματος Μετοχικού Ταμείου Στρατού. β.Υγειονομικοί Αξιωματικοί και Αξιωματικοί Αδελφαί Νοσοκόμοι Παθολογοανατόμοι, απασχολούμενοι κατά πλήρες ωράριον εις τα Παθολογοανατομικά εργαστήρια των Στρατιωτικών Νοσοκομείων και του Νοσηλευτικού Ιδρύματος Μετοχικού Ταμείου Στρατού. γ.Τεχνικοί Ανθυπασπισταί και Μόνιμοι και Εθελονταί Οπλίται ανεξαρτήτως χρόνου υπηρεσίας, εφ' όσον κέκτηνται τεχνικήν ειδικότητα και απασχολούνται εις τα Στρατιωτικά εργοστάσια και Συνεργεία κατά κύριον εργον με την ορφύωσιν (βαφήν) οπλισμού. 4.Η χορήγησις κανονικής αδείας μέχρις ενός μηνός ετησίως δεν αποτελεί λόγον διακοπής του επιδόματος. 5.Η ισχύς της παρούσης, δημοσιευομένης εις την Εφημερίδα της Κυβερνήσεως, άρχεται από 1ης Μαΐου 1974. 